на лекарствен продукт, съдържащ вещество, включено в списъка, установен в Регламент (ЕО) No 1950/2006 на Комисията, и операторът е дал съгласието си за такова лечение от името на собственика, отговорният ветеринарен лекар вписва необходимите данни за лекарствения продукт, съдържащ такива вещества, в раздел II, част III от образеца на идентификационен документ за еднокопитни животни, установен в част 1 от приложение II към настоящия регламент.
 Отговорният ветеринарен лекар вписва датата на последното предписано приложение на този лекарствен продукт и информира оператора за датата, на която изтича шестмесечният карентен срок.
 Член 40
 Задължения на ветеринарните лекари във връзка с документирането на статута на еднокопитни животни по отношение на това дали са предназначени за клане или са изключени от клане за консумация от човека във временни документи
 1.Когато показание по отношение на еднокопитно животно, идентифицирано с временен идентификационен документ, изисква лечение с ветеринарен лекарствен продукт, разрешен в съответствие с член 8, параграф 4 от Регламент (ЕС) 2019/6, или лекарствен продукт, прилаган в съответствие с член 112, параграф 4 от същия регламент, или съдържащ вещество, включено в списъка на вещества, установен в Регламент (ЕО) No 1950/2006 на Комисията, преди приложението на лекарствения продукт отговорният ветеринарен лекар:
 а)проверява идентификацията на еднокопитното животно въз основа на информацията, предоставена във временния идентификационен документ;
 б)когато е предоставен достъп до компютърната база данни, проверява статута по отношение на това дали е предназначено за клане или е изключено от клане за консумация от човека във временния идентификационен документ и в компютърната база данни;
 в)вписва, когато еднокопитното животно вече не е изключено от клане за консумация от човека, изискваната информация във временния идентификационен документ във формуляра, посочен в член 24, параграф 2, за да:
 i)изключи за постоянно еднокопитното животно от клане за консумация от човека преди приложението на лекарствен продукт, прилаган в съответствие с член 112, параграф 4 от Регламент (ЕС) 2019/6; или
 ii)въведе датата на последното приложение на лекарствените продукти и на веществата от съществено значение, включени в лекарствения продукт, преди прилагането на лекарствен продукт, съдържащ вещество, включено в списъка на вещества, установен в Регламент (ЕО) No 1950/2006 на Комисията.
 2.След предприемане на мерките, предвидени в параграф 1 от настоящия член, отговорният ветеринарен лекар:
 а)предоставя изменения временен документ на оператора на еднокопитното животно;
 б)представя незабавно и не по-късно от седем дни от датата на попълването му копие от изменения временен идентификационен документ на компетентния орган, на който е предаден уникалният доживотен идентификационен документ в съответствие с член 61, параграф 2 от Делегиран регламент (ЕС) 2019/2035, за да може този компетентен орган да адаптира уникалния доживотен идентификационен документ и да въведе информацията, посочена в параграф 1, буква в), подточка i) или подточка ii) от настоящия член, в компютърната база данни.
 3.Параграф 2, буква б) от настоящия член не се прилага, когато на отговорния ветеринарен лекар е предоставен пряк достъп до компютърната база данни за въвеждане на данните относно изключването на еднокопитното животно от статута на животно, предназначено за клане за консумация от човека, или относно това, че животните не трябва да се колят за период от шест месеца от датата на